# George Sand
|                                                     |
| The Dinner Party Miwanikya (34-e deba) ( 3-e berk ) |

| George Sand |

|  | Suterot - Rose et Blanche (1831) – do Jules Sandeau - Indiana (1832) - Valentine (1832) - Lélia (1833) – Lelia - André (1835) - Lettres d'un voyageur (1836) – Yona twa ke koyasik - Mauprat (1837) - Les Mosaïstes (1838) – Yon bitcopik - Spiridion (1839) - Le compagnon du tour de France (1840) – Dositik va anamelanira va Franca - Horace (1841) - Consuelo (1842) - La Comtesse de Rudolstadt (1843) – Biptikya ke Rudolstadt - Le Meunier d'Angibault (1845) – Sukarnik ke Angibault - Le Péché de monsieur Antoine (1845) – Troba ke Antoine W- - La Mare au diable (1846) – Ujiwa dem oretlik - François le Champi (1847-48) – François tayatrasinik - La Petite Fadette (1849) – Fadette velikya - Les Maîtres sonneurs (1853) – Mamlesikany - Histoire de ma vie (1854-55) – Izva va jinafa blira - La Daniella (1857) – Daniella - Les Beaux Messieurs de Bois-Doré (1858) – Koranyikeem ke Bois-Doré - Elle et lui (1859) – Inya is inye - Jean de La Roche (1860) - Le marquis de Villemer (1860) - Mademoiselle de la Quintinie (1862) – La Quintinie oyikya - Nanon (1872) - Ma Sœur Jeanne (1874) – Jeanne berikya - Flamarande (1875) - La Tour de Percemont (1876) – Percemont rasek |

| George Sand |

|  | Suterot - Rose et Blanche (1831) – do Jules Sandeau - Indiana (1832) - Valentine (1832) - Lélia (1833) – Lelia - André (1835) - Lettres d'un voyageur (1836) – Yona twa ke koyasik - Mauprat (1837) - Les Mosaïstes (1838) – Yon bitcopik - Spiridion (1839) - Le compagnon du tour de France (1840) – Dositik va anamelanira va Franca - Horace (1841) - Consuelo (1842) - La Comtesse de Rudolstadt (1843) – Biptikya ke Rudolstadt - Le Meunier d'Angibault (1845) – Sukarnik ke Angibault - Le Péché de monsieur Antoine (1845) – Troba ke Antoine W- - La Mare au diable (1846) – Ujiwa dem oretlik - François le Champi (1847-48) – François tayatrasinik - La Petite Fadette (1849) – Fadette velikya - Les Maîtres sonneurs (1853) – Mamlesikany - Histoire de ma vie (1854-55) – Izva va jinafa blira - La Daniella (1857) – Daniella - Les Beaux Messieurs de Bois-Doré (1858) – Koranyikeem ke Bois-Doré - Elle et lui (1859) – Inya is inye - Jean de La Roche (1860) - Le marquis de Villemer (1860) - Mademoiselle de la Quintinie (1862) – La Quintinie oyikya - Nanon (1872) - Ma Sœur Jeanne (1874) – Jeanne berikya - Flamarande (1875) - La Tour de Percemont (1876) – Percemont rasek |

| Tuveli icde Suteroteem |


George Sand
{{Korikaf kroj|korik=George Sand|evleem=1804-1876|kira=[[Franca]]vaf suterotik}}
{{Teliz_toza}}
'''Amantine Aurore Lucile Dupin''' ba 01/07/1804 koe Paris koblir, vey Maurice Dupin is Sophie Delaborde. Gadikye, pomarafayik ke Murat sersik, tiyir nazbeik ke Marie-Aurore de Saxe, miv foredonenikya ke Maurice de Saxe tcodik. Bak 1808, moi awalkera ke Maurice Dupin, nope okollubera, Aurore pu veygadikya bam zo odiar, do fure adomtara. Acum koe yasafa waba koe Nohant koe Indre utca, pasusa va Dupin W<sup>-ya</sup> atriyir. Soe koe Paris poke gadikya konakviele di jonvieler.

Taneon odiayan pu obranyara ke tavesik, Deschartres, Aurore ko Augustin xida koe [[Paris]] bak 1818 azon zo kobemar. Bak 1819, warlon deoner. Awalkera ke veygadikya bak 1821 gu inafa adomtara gire zvaker. Ta ilfira va jontika evodara icde intafa enipa, ba 17/09/1822 Aurore va François-Casimir Dudevant, nazbeik ke satcik is rokopadobanik, pokion kakeveyen, kurer.

Bata kurera tir pestakafa rodjera, damo nazbalara ke toloy nazbeik, Maurice ba 30/06/1823 az Solange bak 1828. Bantelya ostik rotir tir nazbeik ke Stéphane Ajasson de Grandsagne, oluamik ke monexo konakaksaton skedegan gan Aurore. Bak 1830 milgamikya va sanlerddaf Jules Sandeau, fure tufertawes, dere rungruper. Aurore va finera ke kurenikye isu turwira seotar nume wal Nohant is Paris batvielu di ugalpakar. Bam va Jules Sandeau, rokopavayas koe kelu, bak radimifa tanda katrasir.

<gallery mode="packed" heights="140" caption="Mali Aurore Dupin kali George Sand">
File:Aurore Dupin enfant (1810).jpg|{{EwavaPebuda1|Aurore Dupin bak 1810 lingeyene gan veygadikya}}
File:Portrait of George Sand by Thomas Sully, 1826.jpg|{{EwavaPebuda1|Aurore Dupin bak 1826, lingeyene gan Thomas Sully}}
File:George Sand (1804-1876) B.jpg|{{EwavaPebuda1|Mivdelt ke George Sand, moni 1830, sugdakiraf gu ''Aurore''}}
File:George Sand et François Dudevant (05).jpg|{{EwavaPebuda1|Aurore Dupin is François Casimir Dudevant biptik, i inaf kurenik, lingeyen gan François-Auguste Biard}}
File:George Sand (1804-1876) P.jpg|{{EwavaPebuda1|George Sand, lingeyene gan Jean-Baptiste Isabey, moni 1835}}
</gallery>

Sin koe kraba koe 31 ke Seine-Saint-Germain nuda az 25 ke Saint-Michel etol belcon vistaled. Jules Sandeau tir suterotaf bitonik. Toloy fertik va ''Le Commissionnaire'' taneaf berpot, belcon suteyen sanegad. Azon va ''Rose is Blanche''. Ban grabom yolton gu Jules Sand zo sugdar. Bak radimifa tanda, Aurore Dudevant va ''[[Indiana (suterot)|Indiana]]'', va renaberpot pwadesa va rupa ke kurejeyena yikya, awisa yolton gu G. Sand antion sutelar. Nekev beyolakolapa ernigusa koe Paris is kalkerelesa, bat berpot va kiewatcapa gruper. Bak 11<sup>-aksat</sup> ke 1831, ''Valentine'' Berry taneaf berpot va '''George Sand''' sutesikyolt. In do ''Revue des Deux Mondes'' virda ta sutelara va ugalda toz dokobar. Ba 29/05/1836, koe batyonu sutepenu bu, va amlit gazas valeve kepaita is kultos ke kurerafa blira bam ranker. Sutesik do konak koredik ke suterotafa is yambafa tamava, tulon Saint-Beuve malyopasik is Marie Dorval wenyusik ikz- va int dere gluyar.

[[Iyeltak:George_Sand_(1804-1876)_N.jpg|thumb|right|upright|George Sand, lingeyene gan François Théodore Rochard, moni 1835]]
Bak teveaksat ke 1833, katecton gu sielestura katanasa va dokobasikeem ke virda, in va [[Alfred de Musset]] kakever. Ba 12 ke santoleaksat sin ta pestakevafa koyara van [[Italia]] belcon mallapid. Dositon gu [[Stendhal]] kazokeves va Civitavecchia is inafa ikapermeba, Sand is Musset va Rhône krant kan tota titlapid aze koe [[Venezia]] di inkewed. Bam Musset ve akoleper. Bak pereaksat, George Sand va Venezia tere bulur, arti rezactafa is skeusafa jonvielera nekev soe mustucama yoke konaka waldafa coera. Tena ke tanda ostik tir wal Alfred de Musset is George Sand dem joara is tolnepalera. Inya va ar fertik, va Pagello italiaf kurmik selayas va akola ke sutesikye koe Venezia, skedegar. Solparsara batdume re mea zo taruter.

Bak bat konak aksat dem renarafa skeura, George Sand va sanegara jonkar : va ''[[Lelia (suterot)|Lélia]]'' az ''Le Secrétaire intime'' az tere ''Jacques''. Sutesik, trasis kan dolera va yona intafa neva va vrebafa erbafa volruptesuca va rena konakilar, va int kanon eruson icde favluca ke kurera. Ba 19/08/1834 ko Nohant, antaf dimdenlapir. Bam bifapa vile inafa ayikyafa blira sokir : Aurore Dupin kan erkey va solparsara gu kurenik seotar. Ware pegaf gu koyara, George Sand va arak ke 1836 tanda koe Swiza, dositon gu [[Franz Liszt]] lexasik is Marie d'Agoult azon jonvieler. Warzaf berpot, vergumveltkiraf gu ''Simon'', fure awir, aze ''[[Mauprat (suterot)|Mauprat]]'' bak 1837.

[[Iyeltak:George_Sand.PNG|thumb|left|upright|Delt va George Sand gan Auguste Charpentier (1838)]]
Bak teveaksat ke 1838, warzafa renara do [[Fryderyk Chopin]] bokar. Mali saneaksat koe Balears tursia sin belcon jonvieleped. Dim Nohant, toloy fertik va sintafa tigira wal Paris is winka is tolongafa blira do nazbeikeem ke George Sand grustad. In wan suter. ''Le Compagnon du Tour de France'', nega mal nuca re gluyasa va Sand gu Agricol Perdiguier, teni 1840 awir. Azon tid ''Pauline'' bak 1841, az ''Consuelo'' bak 1842. Az ''Le Meunier d'Angibault'' bak 1845 az tere ''[[Ujiwa dem oretlik (suterot)|La Mare au diable]]'' bak 1846. Solange nazbeikya va Auguste Clésinger balumasik bak 1847 kurer. Ba 28 pereaksat ke bata tanda, George Sand pu Fryderyk Chopin maner va twa dem bat tenaf ravlem : "Done nikye".

Dare, koswan gan intafa skedara do konak seltevaf trakusik (&nbsp;Leroux ik Cabet ikz-&nbsp;), George Sand va feleba al lwiyir, reduson va ''La Revue indépendante'' az ''L'Éclaireur de l'Indre''. Ba 1 bareaksat ke 1848, sutesik koe Paris re tigir, yoteson va Toleafe Sokasane, dositon gu Louis Blanc nik is Alexandre Ledru-Rollin. Kaiki redura va ''La Cause du Peuple'' fela, va sutelara va ''Liday ke Sokasane'' paker ise va konak aktom dere sanegar : va ''Pu kulikeem, Izva va Franca sutena dukalina gan Blaise Bonnin...''. Wori kategirevaf tazuk naran gan warzafa vertuma va George Sand awuzar. Moi rodjera ke exaksa ba 15 alubeaksat ke 1848 is Aluboy Viel ke Teveaksat, in dim Nohant fure tigir, kalbuluson va gaderopaxo.

[[Iyeltak:George_Sand_(1804-1876)_G.jpg|thumb|right|upright|George Sand bak 1850. Ogaltzovdaks gan Thomas Couture]]
Sutesik gan griawira ke Marie Dorval wenyusik azu ke Fryderyk Chopin savsaf fertik zo vanolapar. Bak radimifa tanda va Wenyama ke Nohant inkena koe dotcxe ke yasafa waba ektudar. Sanegara va ''François le Champi'' bak 1847 azu va ''La Petite Fadette'' bak 1848 sokid. Bak 1850, in va Alexandre Manceau gretcasik, va nik ke nazbeikye vanpiyis suteptik, toz skedegar. Miledje Clésinger exoma bak 1854 solparsawer, Jeanne sinafa nazbeikya mulufter. George Sand gire zo tugabentar. Va koyara ko Italia gorar, djumilfison va bat aldoas alpoz vanpiyis vieleaca.

Bak yona kaikifa tanda, grabomeem ke George Sand gire kerdelarur. Radimi dulapera va renarafa skedara, aze iskedason va tawadayaf berpot, in va int gu italiaf setikereem re koswar, koe ''La Daniella'' nega sanegana bak 1857. Va intafa ''Izva ke jinafa blira'' bokayana bak 1854 dere wan sutelar. Azon berpotap va "seila is dug", vergumveltkiraf gu ''Ces Beaux messieurs de Bois-Doré'' az dere ''Elle et lui'' bak 1859 koe ''La Revue des Deux Mondes'' virda awid. Ban ironokaf grabom tir brudira va skeusafa renara va Alfred de Musset sure awalkes. George Sand va sanegara va yona wenyaxa dere ektudar.

[[Iyeltak:George_Sand_by_Nadar,_1864.jpg|thumb|right|upright|George Sand bak 1864. Afigasuteks ke Nadar]]
Sutesik va konaka winkafa koyara batugale askir. Jonvielera koe Auvergne va ''Jean de la Roche'' bak 1859 az ''Le Marquis de Villemer'', neciaf rekodaf rezatc sanegan bak 1860, pu in koswar. Voxen bak muvugal ke bana tanda, George Sand akoleper. Batdume koe Tamaris poke Toulon konakedje soker. ''Tamaris'' ostik tir vergumvelt ke moion sanegan berpot. Azon di tir ''Mademoiselle La Quintinie'', tizon kevujevaf grabom sutelan bak 1863 nekis va yona skeusafa kategira vanmiae vileem. Bak radimifa tanda, sutesik is Alexandre Manceau dositik va inkewera koe Palaiseau gorad.

Bak 1865, toleaf grabom koswayan gan provencafa xuta, ''La Confession d'une jeune fille'', awir. George Sand koe Croisset poke [[Gustave Flaubert]] dogoleyen mali tolda azon jonvieler. Sutesik, dan va yon reyunik ke 2 ke santoleaksat dare al pomayar, do in va "sielestura Magny" ostik paker, katrasison aname azega ke parisafe voltaxe va konak sutesikap ke sare : Ernest Renan ik Sainte-Beuve ik Jules Goncourt iku Edmond. Warzaf krent radimifid, tulon ''Yon reiz ke veygadikya'' vankolana pu nazbeikyeem, taneafa karba awisa bak 1873.

George Sand ba 8 teveaksat ke 1876 koe Nohant lanyeyafa riyuwera mulufter. Sutesik va lo lerd-sanoy berpot koe yasafa waba zo kotawar.

|style="vertical-align: top;"|
{{TheDinnerParty|sposikya=Miwanikya <small>([[The Dinner Party (deba 34)|34<sup>-e</sup> deba)]]</small>|berk=3}}
{{Suterotik2
| yolt  = George Sand
| ewava = George Sand par Alfred de Musset (05).jpg
| pebuda= George Sand, delt zovdayan gan  Alfred de Musset kan bruxa (1833)
| koblira = [[1804|01/07/1804]]
| koblixo = [[Paris]], [[Franca]]
| awalkera = [[1876|08/06/1876]]
| awalkexo = Nohant, [[Franca]]
| vedeyot = [[Franca]]
| ava = [[:Category:Francavaf suteroteem|Francava]]
| suterinda = [[:Category:Berpot|Berpot]]
| suterot  = <br>
*''Rose et Blanche'' (1831) – do Jules Sandeau
*''[[Indiana (suterot)|Indiana]]'' (1832)
*''Valentine'' (1832)
*''Lélia'' (1833) – [[Lelia (suterot)|Lelia]]
*''[[André (suterot)|André]]'' (1835)
*''Lettres d'un voyageur'' (1836) – Yona twa ke koyasik
*''[[Mauprat (suterot)|Mauprat]]'' (1837)
*''Les Mosaïstes'' (1838) – [[Yon bitcopik (suterot)|Yon bitcopik]]
*''Spiridion'' (1839)
*''Le compagnon du tour de France'' (1840) – Dositik va anamelanira va Franca
*''Horace'' (1841)
*''Consuelo'' (1842)
*''La Comtesse de Rudolstadt'' (1843) – Biptikya ke Rudolstadt
*''Le Meunier d'Angibault'' (1845) – Sukarnik ke Angibault
*''Le Péché de monsieur Antoine'' (1845) – Troba ke Antoine W-
*''La Mare au diable'' (1846) – [[Ujiwa dem oretlik (suterot)|Ujiwa dem oretlik]]
*''François le Champi'' (1847-48) – François tayatrasinik
*''La Petite Fadette'' (1849) – Fadette velikya
*''Les Maîtres sonneurs'' (1853) – Mamlesikany
*''Histoire de ma vie'' (1854-55) – Izva va jinafa blira
*''La Daniella'' (1857) – Daniella
*''Les Beaux Messieurs de Bois-Doré'' (1858) – Koranyikeem ke Bois-Doré
*''Elle et lui'' (1859) – Inya is inye
*''Jean de La Roche'' (1860)
*''Le marquis de Villemer'' (1860)
*''Mademoiselle de la Quintinie'' (1862) – La Quintinie oyikya
*''Nanon'' (1872)
*''Ma Sœur Jeanne'' (1874) – Jeanne berikya
*''Flamarande'' (1875)
*''La Tour de Percemont'' (1876) – Percemont rasek
}}
|}

[[Loma:Berpot|Sand (George)]]
[[Loma:XIX-eafa decemda|Sand (George)]]
[[Loma:Francavaf suterotikeem|Sand (George)]]
[[Loma:Sand (George)|*]]
[[Loma:Suterotik (blirizvama)|Sand (George)]]
[{"title": "| George Sand |", "data": {"Koblira": "01/07/1804, \u00b7 Paris, Franca", "Awalkera": "08/06/1876, \u00b7 Nohant, Franca", "Vedeyot": "Franca", "Ava": "Francava", "Suterind": "Berpot"}}]